runetrust/blame-folketinget-dk huggingface dataset:
Anders Kronborg (S), 2023-01-19:
Først og fremmest tusind tak for en inspirerende, flot og informativ tale, synes jeg.
Jeg glæder mig meget til samarbejdet med fru Anna Falkenberg, og jeg vil bare sige, at jeg havde en meget stor respekt for fru Anna Falkenbergs forgænger, der jo, som fru Anna Falkenbergs også siger her, virkelig kerede sig om rigsfællesskabet, men også kerede sig om det store og unikke fællesskab, som vi har i Norden.
Og jeg vil bare som Socialdemokratiets færøordfører sige, at jeg tager imod invitationen til at komme forbi, få en kop kaffe og drøfte de udfordringer, der er.
I det møde, jeg selv har haft med Færøerne, har jeg jo dér set et meget moderne samfund.
Jeg har set skoler, som kan gøre en hvilken som helst dansk borgmester misundelig, tror jeg.
Der er virkelig ingen tvivl om, at Færøerne er et samfund, der både er moderne og i fremdrift og også har en befolkning, der virkelig er progressive, om man så må sige, på mange planer.
Og derfor kunne jeg godt tænke mig at spørge fru Anna Falkenberg om, om der er nogle akutte ting.
Jeg synes, fru Anna Falkenberg nævner rigtig mange spændende ting, også på den lange bane, men er der nogle akutte ting, vi skal have kigget på sådan inden for en overskuelig fremtid?
Anna Falkenberg (SP), 2023-01-19:
Det er rigtigt, at Færøerne også er et moderne samfund, og ofte oplever jeg, at det er det historisk kulturelle Færøerne, der bliver fremstillet, i stedet for det moderne samfund, som vi også er.
I forhold til akutte ting tror jeg, at jeg først og fremmest vil fremhæve politiet, som jeg også gjorde i min ordførertale.
Der er nogle konkrete udfordringer, hvor nogle af dem er svære at løse; andre af dem kan være lettere at gå til, hvis der er velvilje til det.
Så hvis jeg skal pege på det allerallerførste, jeg synes vi skal løse i fællesskab, så er det de udfordringer, der er inden for politiet og med deres manglende adgang til databaser.
Anders Kronborg (S), 2023-01-19:
Jamen jeg tror bare, at jeg vil sige tusind tak, og så fortsætter vi dialogen over en god kop kaffe.
Morten Dahlin (V), 2023-01-19:
Tak til ordføreren for en god tale, og tillykke med debuten.
Så tak for, at fru Anna Falkenberg også leverer et forsvar for det.
Mit spørgsmål går på, om fru Anna Falkenberg kunne sige et par ord om Færøernes interesse i en handelsaftale med EU.
Det var jo et emne, der desværre ikke blev så meget tid til i talen, så det kan være, at ordføreren kan uddybe, hvordan ordføreren ser på det emne.
Anna Falkenberg (SP), 2023-01-19:
Der skal ikke være nogen tvivl om, at jeg går helt ind for rigsfællesskabet.
Jeg arbejder ud fra det motto, at jeg ønsker at udvikle det i stedet for at afvikle det, og det er jo ud fra den forudsætning, at vi har et fællesskab, der ikke er statisk, men som er dynamisk og udvikler sig hele tiden og skal passe til det samfund og den verden, vi lever i.
I forhold til Færøernes forhold til EU og en handelsaftale har vi i dag en ret gammel handelsaftale, som gør, at vi primært er råvareeksportør til det europæiske marked, og det gør det bl.a. svært for det pelagiske fiskeri, som jeg var inde på lige før, fordi vi ikke har mulighed for at videreforædle det til dåsemad eller til madvarer, som det europæiske marked efterspørger.
Det er vores klare ønske at blive mere madvareleverandør til det europæiske marked i stedet for kun at være råvareleverandør, og det vil den nye handelsaftale med EU være en ramme for.
Morten Dahlin (V), 2023-01-19:
Tak for svaret og for at sætte et par yderligere ord på det.
Jeg vil egentlig blot endnu en gang sige tillykke med debuten og tak for talen.
Aaja Chemnitz (IA), 2023-01-19:
Tak for spørgsmålet.
Jeg glæder mig i særlig grad til samarbejdet med min færøske kollega.
Vi har altid haft et godt samarbejde med Sambandspartiet, så det er dejligt.
Ja, vi oplever det som et kæmpestort problem, og jeg tog det op på de sociale medier her for nylig og blev lagt ned med over 200 kommentarer og en lang række mails om absurde historier med bedsteforældre, der modtog billeder af deres børnebørn og skulle betale moms og told af det billede, som de havde modtaget med posten.
Der er et eller andet, der ikke hænger sammen der.
Der var en, der sagde, at hun skulle betale mere end 1.000 kr. i moms, så de har valgt ikke at få julegaver hjemme fra Grønland.
Så der er i hvert fald noget, der er helt skævt, og noget, som vi i hvert fald i forhold til de grønlandske virksomheder hjemme i Grønland har sagt til erhvervsministeren vi er nødt til at gøre noget ved.
Ligeledes vil vi stille et spørgsmål om det her med forsendelse generelt og moms og told af private gaver hjemme i Grønland.
Så det er et kæmpestort problem, vi har i Grønland, som vi deler med Færøerne, kan jeg forstå.
Brigitte Klintskov Jerkel (KF), 2023-01-19:
Ud over at sidde i Grønlandsudvalget er jeg jo også ordfører for Nordisk Råd, og nu var ordføreren inde på i talen, at ordføreren ønsker et tættere samarbejde omkring klimaet, og det er jeg jo meget enig i vi skal have.
Men jeg kunne godt tænke mig at høre, om ordføreren sådan har nogle konkrete tiltag til, hvad vi kan gøre i det her samarbejde landene imellem.
Aaja Chemnitz (IA), 2023-01-19:
Mange tak.
Helt konkret har naalakkersuisut, den grønlandske regering, fået afsat 1 mio. kr. til at lave en analyse i hele Grønland af, hvad behovet er for at lave den her klimatilpasning, og det siger sig selv, når man kender til Grønland, som er kæmpestort, at det ikke er tilstrækkeligt.
Så der er man jo nødt til at gå ind og se, om man kan samarbejde, og om man kan finde noget finansiering andre steder for at lave det her overblik.
Så det synes jeg vil være en af de første ting, man skal kigge på, og derefter skal man lave den her klimatilpasning.
Trine Pertou Mach (EL), 2023-01-19:
Tak for det, og tak til ordføreren for en rigtig god tale.
Det er trods alt vejen frem for os alle sammen og for vores alle sammens sikkerhed, og generelt sker der rigtig mange spændende ting under den grønlandske regering, også inden for den grønne omstilling.
Aaja Chemnitz (IA), 2023-01-19:
Mange tak for spørgsmålet, og jeg glæder mig også til samarbejdet.
Det bedste, man kan gøre, er jo at fastholde den her dialog, som jeg ved der allerede er mellem regeringen og naalakkersuisut, og så være med til at understøtte det, som man i Grønland gerne vil.
For klimaområdet er et hjemtaget område, men som sagt noget, hvor man ligesom er nødt til at strikke sammen, hvordan vi kan have et samarbejde omkring det her.
For der er ingen tvivl om, at Grønland jo er et vindue i forhold til klimaforandringerne, og vi oplever det fire gange så meget som resten af kloden.
Så der er et behov for at snakke lidt mere om, at det, der foregår i Grønland, jo ikke kun bliver i Grønland.
Når indlandsisen smelter, går det også ud over verdenshavene, og omvendt er det, det der sker af forurening rundtomkring i verden, jo i høj grad også med til at påvirke det hjemme i Grønland.
Trine Pertou Mach (EL), 2023-01-19:
Tak for svaret, og jeg er fuldstændig enig.
For det er klart, at det er Grønlands grønne omstilling og ikke Danmarks, vi snakker om her.
Og grunden til, at det er så vigtigt, er jo netop, som ordføreren siger, at det faktisk har en betydning for hele kloden, og det, Grønland mærker af klimaforandringer, skyldes ting, der er foregået andre steder på kloden og andre landes ageren gennem mange år.
Aaja Chemnitz (IA), 2023-01-19:
Mange tak.
For at afslutte debatten omkring klimaet vil jeg sige, at noget af det, man kunne gøre, jo også var at understøtte ICC's arbejde som kongerigets eneste repræsentant for oprindelige folk og netop også det arbejde, som de laver i forhold til de COP, der finder sted, og hvor man skal være med til at repræsentere oprindelige folks rettigheder.
Så det er også et område.
Men i forhold til udsatte børn er det 50 mio. kr., vi peger på i første omgang, og derefter vil der også være flere tiltag på justitsområdet.
Christian Friis Bach (RV), 2023-01-19:
Tak til fru Aaja Chemnitz for en meget konkret og konstruktiv tale med utrolig mange gode og konkrete forslag, både når det gælder forsvar og sundhed, udsatte børn og unge, selvmord, klimatilpasning, en grøn omstilling, forslag, som jeg ser frem til at arbejde sammen om at fremme her i Folketinget.
Fru Aaja Chemnitz nævnte kort konsekvenserne af krigen i Ukraine og nævnte i svaret til hr. Karsten Hønge også, at det jo har ført til en suspendering af samarbejdet i Arktisk Råd.
Vi må ikke håbe, at det sker, men hvis krigen i Ukraine skulle trække ud og samarbejdet i Arktisk Råd fortsat ikke kan gennemføres, hvilke konsekvenser tror eller frygter fru Aaja Chemnitz det kan få i Grønland og for det arktiske samarbejde?
Aaja Chemnitz (IA), 2023-01-19:
Noget af det, som vi samarbejder om i Arktisk Råd, er jo alt det, som vi er enige om.
Så noget af det, som vi har gjort, har netop været at genoptage arbejdet med henvisning til, at klimaet jo ikke venter på, at krigen i Ukraine er ovre, og der er et kæmpestort behov for at trække i arbejdstøjet fra vores side som Arktiske Parlamentarikere.
Så det er jeg jo rigtig glad for, og netop med de her tre overskrifter er der jo masser at tage sig til, og jeg håber også, at Arktisk Råd ikke kommer til at vente alt for længe.
Christian Friis Bach (RV), 2023-01-19:
Tak for et godt svar.
Fru Aaja Chemnitz har i talen også nævnt en række konkrete erhvervsmuligheder og investeringer i Grønland, og jeg ved, at ordføreren også har meget fokus på at skabe arbejdspladser.
Hvad mener fru Aaja Chemnitz vi kan gøre for at sikre de her investeringer og flere muligheder, arbejdspladser, indkomst i Grønland i samarbejdet her i Folketinget?
Aaja Chemnitz (IA), 2023-01-19:
Mange tak.
Vi har jo i fællesskab været med til at sikre finansiering til to landingsbaner i Nuuk og Ilulissat, men vi ved også, at der ligger et kæmpestort stykke arbejde i forhold til at få det implementeret og få det til at blive en succes i forhold til en bæredygtig turisme i Grønland.
Så der kan være et behov for at få afsat nogle penge til noget mikroinfrastruktur, dvs. pontonbroer ude i nogle bygder, det kan være en gangbro i et UNESCO-område.
Alle sådan nogle ting kan være med til at sikre, at turisterne har flere steder at gå hen, og at vi får spredt turismen noget mere ud.
Så det er noget af det, som Inuit Ataqatigiit vil pege på i kommende forhandlinger.
Anna Falkenberg (SP), 2023-01-19:
Først og fremmest tak for en rigtig god tale.
Jeg ser frem til det kommende samarbejde med ordføreren og IA.
Når vi har tre lovgivende parlamenter i rigsfællesskabet, opstår der nogle grænsehindringer.
På Færøerne oplever vi f.eks. nogle hindringer i forbindelse med told- og momsregler, når der sendes pakker mellem landene.
Det kan være alt fra gaver til strikketøj – forskellige ting, der bliver transporteret med post, og hvor der så kommer told på.
Er det også noget, man oplever i Grønland?
Aki-Matilda Høegh-Dam (SIU), 2023-01-19:
Først og fremmest tak for ordførerens spørgsmål og den gode dialog, vi allerede har.
Dernæst vil jeg sige, at det er et oplagt emne at komme ind på, nemlig vores alle sammens sikkerhed.
Det er korrekt, at det er et globalt sikkerhedsproblem, og det er ikke blot noget, der vedrører de enkelte lande.
Selvfølgelig bliver vi også nødt til at tage hensyn til de forskellige landes geografiske og demografiske områder, og det kan godt være svært, når man ikke har været i den nordlige del af Grønland, at se, hvordan livet egentlig kan være deroppe, hvor barsk naturen kan være.
Og det hele hænger jo sammen.
Apropos det så hænger det meget godt sammen med det, man kommer ind på i forbindelse med klima, for Grønland og vi, kalaallit/inuit, er jo nogle af dem, der bliver hårdest ramt af klimaforandringerne, netop fordi vi er så tæt på der, hvor det sker.
Den måde, vores forfædre plejede at fortælle om jagtmønstre og bæredygtighed på, kan man ikke engang rigtig bruge længere, for isen er begyndt at smelte langt hurtigere, og det bringer befolkningen i fare.
Jeg synes helt klart, at det også er en global udfordring, man bliver nødt til at kigge på sammen, og der er også en masse CO 2 -aftryk, vi måske også kan kigge på.
Hvis vi bare kigger på det danske kongerige, er der også et stort CO 2 -aftryk fra dansk side, man måske også kan have en dialog om hvordan vi kan være med til at bekæmpe.
Trine Pertou Mach (EL), 2023-01-19:
Det første går på det arktiske samarbejde eller den arktiske sikkerhed så at sige, for det er jo ikke bare en fælles arktisk sikkerhed eller en rigsfællesskabssikkerhed; det er jo i virkeligheden klodens sikkerhed, det drejer sig om, og det er noget, der rækker langt ud over diskussionen om forsvarsforbehold.
Så hvad vil ordføreren sige vil være det vigtigste, vi kan diskutere i det indeværende folketingsår, når det gælder kampen mod klimakrisen og sikkerheden i det perspektiv, der ikke bare er militært?
Rosa Eriksen (M), 2023-01-19:
Tak for svaret.
Hvis man tager jeres eksempel og siger, at man ikke må have hovedbeklædning på, når man er på arbejde som sundhedspersonale, hvordan vil du så erstatte alle de dygtige medarbejdere, der er i dag, når vi i forvejen mangler?
Peter Kofod (DF), 2023-01-19:
Jeg vil forvente, at de tager tørklædet af.
Frederik Vad (S), 2023-01-19:
Tak for det.
Dansk Folkeparti har jo før talt meget om paradigmeskift, og jeg synes faktisk også, at der i det her regeringsgrundlag ligger et paradigmeskift på hele uddannelsespolitikkens område, som er ret interessant.
Altså, groft sagt har det jo desværre været sådan i mange år i det her land, at jo færre ressourcer du kommer med hjemmefra, jo sværere har sådan den fællesskabsfinansierede uddannelsesindsats været, og jo flere ressourcer du har med i ryggen hjemmefra, jo bedre finansieret har den del af uddannelsessystemet, som du har brugt, været.
Og her tror jeg, der er et potentiale til, at det kan vendes fuldstændig på hovedet.
Derfor kunne jeg godt tænke mig at spørge Dansk Folkeparti om, hvordan Dansk Folkeparti vil gå ind i forhandlingerne om at skabe en uddannelsespolitik, som først og fremmest er til gavn for de mennesker, der kommer fra hjem, hvor der ikke er en uddannelseskultur, hvor forældrene ikke er i arbejde, og hvor man har mest brug for, at der er nogle, der bistår en med at komme igennem en uddannelse.
Peter Kofod (DF), 2023-01-19:
Tak for spørgsmålet.
Det er jo et stort spørgsmål at forholde sig til.
Altså i forhold til mange af de her ting har der ikke været evidens for, at de har virket efter det, der egentlig var hensigten – noget af det, man regnede med ville ske for mange år siden.
Men altså, I kan jo starte med at indkalde, og så må vi se på, hvordan vi løser det.
Frederik Vad (S), 2023-01-19:
Det bliver rigtig, rigtig godt, tror jeg.
Peter Kofod (DF), 2023-01-19:
Det er super.
Tak for det.
Mohammad Rona (M), 2023-01-19:
Tak for det, og tak for talen.
Er der områder, hvor ordføreren synes det går godt med integrationen?
Peter Kofod (DF), 2023-01-19:
Det er et ufattelig godt spørgsmål.
Det er jo ikke lige det, man hører om til daglig, vel?
Jeg kan ikke lige komme på det i talende stund.
Mohammad Rona (M), 2023-01-19:
Hvornår fortjener man så at få opholdstilladelse i Danmark?
Peter Kofod (DF), 2023-01-19:
Der vil jo være mange forskellige kriterier, alt efter hvilken ordning du søger ind på.
Det ville være fuldstændig forkert for mig, hvis jeg stod og skitserede, at der var én vej til det hele, for det er der jo ikke.
Der er stor forskel på, om du kommer til Danmark og banker på og siger, at du skal have beskyttelse, eller om du kommer til Danmark og siger, at du har en enormt attraktiv uddannelse og gerne vil have lov til at bruge den her og i øvrigt betale topskat.
Peter Have (M), 2023-01-19:
Tak for ordet, og i øvrigt også tak for talen.
Når man kun har 10 minutter, er jeg helt med på, at man ikke kan komme ind på alting og der ikke var tid til at snakke om klima.
I Moderaterne er vi meget optagede af klimaet, og vi vil rigtig gerne nå alle vores målsætninger.
En af de ting, vi gerne vil, er at have en grøn indenrigsflyvning, og den kunne vi godt tænke os var finansieret med en billetafgift på 100 kr., som delvis skal være med til at finansiere forskning i udvinding af grønt brændstof til de her indenrigsflyvninger, der gerne skulle være grønne.
Jeg vil bare lige høre, om det er noget, som ordføreren vil være med til at arbejde for.
Peter Kofod (DF), 2023-01-19:
Det er et rigtig godt spørgsmål, og det jo også derfor, jeg er medlem af et parti, der går ind for en stærk offentlig sektor og går ind for, at vi skal have en stærk stat, der kan hjælpe med nogle af de her ting, og hvor der er råd til at prioritere de børn og de pårørende, som står i de her meget vanskelige situationer, når et familiemedlem har et misbrug – og det behøver jo ikke kun dreje sig om alkohol; det kan være alt muligt andet, som kører af sporet.
Rosa Eriksen (M), 2023-01-19:
Jeg har læst i jeres partiprogram, at I har fokus på alkoholoverforbrug, og at vi skal optimere behandlingen til dem, der har et overforbrug af alkohol.
Pelle Dragsted (EL), 2023-01-19:
Hvad tænker ordføreren om, at Socialdemokratiet, der ellers er et parti, som man må sige virkelig har ført sig frem på det her med, at der skulle være et ordentligt liv til dem, der har knoklet hårdt og er blevet nedslidte, nu forsøger ligesom at sminke det her og kalde det Arne plus, selv om det jo reelt er en klar forringelse af seniorpensionen og dermed af tusinder af danskeres mulighed for tilbagetrækning – dem, der er allermest nedslidte?
Peter Kofod (DF), 2023-01-19:
Jeg tænker, at Socialdemokratiet har betalt en meget høj pris for at gå i regering med Venstre og Moderaterne på det her område.
Thomas Skriver Jensen (S), 2023-01-19:
Tak for det.
Hvor er det fantastisk at høre hr. Peter Kofod tale om ansvar, for det, der er behov for i de her tider, er jo partier, der tør tage ansvar og lægge de politiske drillerier på hylden.
Jeg kunne godt tænke mig at spørge ind til, om Dansk Folkeparti også er klar til at tage ansvar for uddannelsespolitikken.
Regeringen har jo klart og tydeligt sagt, at man vil styrke erhvervsskolerne for velfærdens skyld og for klimaets skyld, og der vil jeg godt spørge hr. Peter Kofod, om Dansk Folkeparti også ser et behov for at styrke erhvervsskolerne, og i så fald hvordan man synes man skal gøre det.
Peter Kofod (DF), 2023-01-19:
Det vil vi meget gerne være med til, og vi har, kan jeg sige, i folketingsgruppen en meget engageret erhvervsuddannelsesordfører, hr. Nick Zimmermann, som utrolig gerne vil være behjælpelig lige præcis på det område med at styrke vores erhvervsuddannelser.
Det er et meget vigtigt tema for os.
Det handler selvfølgelig om økonomi, det handler også om accept, og det handler om forholdene.
Jeg har i hvert fald fået nogle mails fra nogle folk, der går derude, og de siger, at forholdene er elendige, og at der ikke er det materiel, der skal være, for at man kan lære tingene ordentligt.
Så det handler om mange forskellige ting, men hvis du spørger mig, om vi kunne have lyst til at være med til at rette op på nogle af de ting og gøre dem bedre, så er svaret ja.
Thomas Skriver Jensen (S), 2023-01-19:
Tak for det.
Det var jo klar tale, og det er altid dejligt.
Det er noget, der er behov for at vi får gjort noget ved.
Jeg oplever så også bare, at det er ret svært at gøre noget ved det, for det er svært at finde en konkret løsning, men hvordan ser Dansk Folkeparti på uddannelsessnobberi, og hvordan får vi løst det problem, sådan at det ikke længere bliver en barriere for at tage f.eks. en erhvervsuddannelse?
Peter Kofod (DF), 2023-01-19:
Det er jo et stort spørgsmål at forholde sig til på 28 sekunder.
Det er rigtigt, at det findes, og at det er et kæmpeproblem.
Det kræver nok en hel kulturændring.
Jeg tror ikke, at jeg kan komme det nærmere inden for den her meget begrænsede taletid med hensyn til at fortælle, hvordan vi lige præcis får løst det.
Det ville nok være at stikke folk blår i øjnene, hvis jeg sagde, at jeg kunne redegøre lige præcis for løsningen på det.
Men vi er nødt til at gøre det, for det er vigtigt for vores samfund.
Det er vigtigt for de her uddannelser, og det er også vigtigt for de folk, der tager uddannelserne.
Og alle skal altså ikke i gymnasiet og på universitetet.
Det er fuldstændig forfejlet.
Fie Hækkerup (S), 2023-01-19:
Tak for det.
I Socialdemokratiet har vi nemlig et mål om, at det ikke skal være postnummeret, der afgør, om man kan blive godkendt til at få et boliglån her i Danmark.
Derfor indførte vi jo også i sidste regeringsperiode en statsgaranti på boliglån i yderområderne, og jeg vil høre ordføreren, om ordføreren er enig i, at der er en stor udfordring i nogle af landets tyndtbefolkede egne.
Peter Kofod (DF), 2023-01-19:
Tak for spørgsmålet.
Jeg synes – og nu kan vi lige så godt gå ind i selverkendelsen – at vi på højrefløjen har været for langsomme til at anerkende, at det offentlige også kan spille en rolle på det her område, bl.a. igennem statsgarantier, for at sørge for, at folk også kan få en bolig og finansiere den i de områder, og det kunne vi godt tænke os at gøre bedre.
Fie Hækkerup (S), 2023-01-19:
Jeg hørte lidt ordføreren sige det, men nu vil jeg lige for en sikkerheds skyld spørge.
Regeringen ønsker jo også at permanentgøre og forbedre statsgarantien for boligkøb i de danske yderområder for at imødegå den her udfordring, og derfor vil jeg også høre ordføreren, om det er noget, ordføreren tænker at Dansk Folkeparti kunne se sig selv være med i.
Peter Kofod (DF), 2023-01-19:
Ja, det kunne det jo nok godt.
Det kunne jeg godt forestille mig at vi kunne være interesseret i.
Når jeg siger »forestille mig«, er det, fordi jeg har været finansordfører i 14 dage, så det kan godt være, at vi lige må kigge det igennem en gang.
Men ja, det er jeg absolut åben for, for jeg anerkender fuldstændig problemstillingen, og at vi skal finde nogle løsninger dér.
Tak for spørgsmålet.
Jeg synes, det er et rigtig godt spørgsmål.
Jeg er ikke ubetinget fan af den her afgift på at flyve, men jeg er meget stor tilhænger af, at noget af det, som danskerne bliver ved med at gøre, og det er at flyve, kan vi lægge om og gøre på en grøn måde, for jeg tror ikke på, at folk stopper med at spise kød, at de stopper med at flyve, eller at de stopper med at køre bil, fordi der lige pludselig er en dagsorden, der hedder klima.
Så derfor skal vi finde ud af at gøre de ting og give folk de muligheder, uden at det bare bliver en forbudsvej og alt muligt andet.
Men spørgeren spørger om finansiering.
Jeg er ikke som sådan tilhænger af, at man laver sådan en afgift, nej.
Peter Have (M), 2023-01-19:
Det er jeg ærgerlig over.
Jeg kunne ellers godt have set frem til sådan nogle gode samtaler om det.
Jeg vil godt lige følge op på min kollegas spørgsmål omkring tørklæderne.
Nu er det jo sådan, at vi har medarbejdere, som er dygtige, mange steder i det her samfund, som på nuværende tidspunkt bærer deres tørklæder.
Så hvis vi nu skal sige til dem, at de skal tage dem af, og de ikke vil, er det så sådan, at man skal fyre de her medarbejdere?
Karsten Hønge (SF), 2023-01-19:
Jamen jeg anerkender jo fuldstændig Siumuts fuldstændig forståelige og berettigede ambitioner om et selvstændigt Grønland, men det var naturligt, synes jeg, at stille spørgsmålet, når der nu ligger en række områder, som i dag hører under Danmark; man må da forvente, at et parti, der har de her stærke ambitioner, også kan levere et bare nogenlunde realistisk bud på – måske også i et kortere tidsperspektiv – hvornår man hjemtager områderne, for det kan man jo bare gøre.
Man kan gøre det fra på mandag; der er jo ikke noget, der forhindrer det.
Og en hjørnesten i en statsdannelse må vel siges at være netop det med at få overhøjheden over retssystemet og politiet til Grønland.
Så hvornår kan vi få de danske betjente og fængselsbetjente hjem til Danmark, altså når man har overtaget området i Grønland?
Det må vel være en naturlig følge.
Er det sådan inden for et par år?
Er det måske inden for 10 år?
Eller hvornår er det, at man i Siumut ser en konkretisering af tankerne om statsdannelse?